Սվետլանա Խանումյան

Սվետլանա Ռուբենի Խանումյան (), հայ ասմունքող, փիլիսոփա։ Փիլիսոփայական գիտությունների թեկնածու (1988),  դոցենտ (1994)։

Կենսագրություն 
Սվետլանա Խանումյանը ծնվել է 1943 թվականին Հայաստանի Տավուշի մարզի Խաշթառակ գյուղում։ 1965 թվականին ավարտել է Երևանի պետական համալսարանի պատմության ֆակուլտետը։ Նույն թվականից աշխատել է ԵՊՀ-ում։

Դերասանական գործունեությունը սկսել է 1960-ական թվականներին։ 1963 թվականին մասնակցել է Սայաթ-Նովայի ծննդյան 250-ամյակին նվիրված ասմունքի, 1965 և 1967 թվականներին՝ հանրապետական փառատոն-մրցույթներին, որտեղ արժանացել է ոսկե մեդալի և առաջին կարգի դիպլոմի։ Հանդես է եկել հայական գաղթավայրերում։ Առաջինն է աշխարհիկ բեմ հանել Գրիգոր Նարեկացու «Մատյան ողբերգությանը»։

1996-2003 թվականներին Հանրային ռադիոյով վարել է «Լուսամատյան» հեղինակային ծրագիրը, 2001 թվականից՝ «Երևան» հեռուստածրագրով՝ «Երկիր Նաիրի» պոեզիայի սրահը։

Ստեղծագործություններ 
 Նամակ Նանեին, Նաիրի, 1999 - 72 էջ, ISBN 9785550011157:

Մրցանակներ 
 Ամերիկյան կենսագրական ինստիտուտի «Տարվա կին-2002»

Ծանոթագրություններ

Արտաքին հղումներ 
 Սվետլանա Խանումյան 

Հայ ասմունքողներ
Հայ փիլիսոփաներ
ԵՊՀ պատմության ֆակուլտետի շրջանավարտներ
Փիլիսոփայական գիտությունների թեկնածուներ
ԵՊՀ դասախոսներ